Ice Norge

Ice (stilisert som ice) er en norsk mobiloperatør og landets tredje største i sin bransje. Televirksomhet som er eid av Lyse, har kontorer i Stavanger, Nydalen i Oslo, Bodø, Porsgrunn og Alta. 

I 2022 ble selskapet Ice Norge solgt til det interkommunalt eide Lyse-konsernet. I 2024 ble selskapet slått sammen med Altibox AS og andre teleselskaper i Lyse-konsernet. Det nye selskapet har fått navnet Lyse Tele AS. Gjennom merkevaren ice bygger Lyse-konsernet det tredje mobilnettet i Norge.

 Historie 

 Mobilnett, frekvenslisenser og navnebytter 
Nordisk Mobiltelefon Norge AS åpnet sitt mobilnett 20. juni 2003 og ble grunnlagt av svensken Arnfinn Röste, som tidligere jobbet med markedsføring for Ericsson.arnfinnroste.se   Nettverket ble markedsført under merkevarenavnet ice.net og var utelukkende beregnet for bredbånds-datatjenester. I februar 2009 ble selskapet slått konkurs, og det amerikanske selskapet Access Industries gikk inn som nytt eierselskap. I september 2009 skiftet selskapet navn til Ice Norge AS.

Tele2/Mobile Norway mistet i 2015 sine frekvenslisenser for mobiltelefoni til Ice Norge, og dette gjorde det mulig for Ice å kjøpe rundt 2000 basestasjoner fra Mobile Norway. Oppkjøpet innebar at Ice kunne bygge ut Norges tredje mobilnett.

Regjeringen ved Kommunal- og moderniseringsdepartementet uttalte i 2015 at den anså en tredje tilbyder av mobilnettverk som viktig for konkurransesituasjonen i markedet. I tråd med dette la NKOM opp til at det kunne benyttes frekvenstak som et markedsregulerende tiltak i påfølgende frekvensauksjoner, for å stimulere konkurransen i markedet.

I juli 2017 ble det kunngjort at Ice kom til å kjøpe opp kundemassen til konkurrenten Hello Mobil for 75 millioner kroner + bonuspakke. Hello hadde  kunder ifølge NKOM.

Den 4. desember 2017 flyttet Ice til nye lokaler i Nydalen. Selskapet skiftet samtidig merkevarenavn fra ice.net til Ice. Den 1. november 2019 ble firmanavnet endret til ICE Communication Norge AS.

Ice hadde pr. 2020 en avtale om gjesting med Telia som skulle sikre full dekning i områder hvor Ice sitt eget nett ikke var fullt utbygd, samt 'legacy' tjenester.

I 2013 startet selskapet å bruke flere milliarder kroner i året på å bygge ut sitt eget mobilnett og å kjøpe radiospektrum, noe som medførte flere år der selskapet drev med underskudd. Ved utgangen av 2020 leverte selskapet imidlertid sitt første positive resultat før skatt.

Selskapet bygger ut Norges tredje mobilnett (ved siden av nettene til Telenor Norge og Telia Norge), og hadde ved utgangen av 2020 en befolkningsdekning på 94 % i eget nett. Ved utgangen av 2020 hadde selskapet 2887 basestasjoner, og planer om å bygge ytterligere 300–500 det påfølgende året.

Den 4. april 2024 ble firmanavnet endret til Lyse Tele AS. Lyse Tele AS har 1400 ansatte. 

 Teknisk 
Den 8. juni 2004 tok selskapet over radiofrekvensene på 450 MHz som tidligere var i bruk for NMT (1G); disse frekvensene ble benyttet med CDMA2000 (3G) teknologi. Per oktober 2015 ble denne frekvensen benyttet med LTE (4G) og kun til mobilt bredbånd og ikke til mobiltelefoni.

Selskapet sikret seg en betydelig andel radiospektrum etter frekvensauksjonen i 2013 gjennom selskapet Telco Data på vegne av Ices eiere.

I oktober 2015 ble hele nettet oppgradert til et legacy-fritt 4G-nett for mobilt bredbånd, som dekket drøyt 75 prosent av Norges landareal, i tillegg til 10 km langs kystlinjen. Nettverket var bygget med infrastruktur fra den finske produsenten Nokia og var klargjort for 5G.  Sommeren 2016 ble nesten alle av mobiltelefonikundene migrert over til selskapets eget kjernenett, som selskapet kalte Ice+.

Ved utgangen av 2020 hadde Ice 2887 basestasjoner, og planla å bygge ytterligere 300–500 det påfølgende året. 

I desember 2018 startet de et pionérprosjekt sammen med NRK for å sende TV-kanaler i full HD ved hjelp av LTE-B for kringkasting over mobilnettverk. 

 Eiere 
Selskapet ble i begynnelsen av 2009 kjøpt av det amerikanske selskapet Access Industries (da kjent som AINMT Holdings AB), da Nordisk Mobiltelefon Norge AS ble slått konkurs. Foruten virksomheter innen råvareindustrien og eiendom, eier AINMT blant annet Warner Music Group. I august 2017 skiftet morselskapet navn til ice group.

Siden 2022 har Ice vært en del av Lyse-konsernet, som er eid av 14 kommuner i Sør-Rogaland. Stavanger kommune er største eier. 

 Referanser 

 Eksterne lenker 



Kategori:Norske teleselskaper
Kategori:Mobiloperatører
Kategori:Næringsliv i Oslo
Kategori:Selskaper etablert i 2003